Apóstolos Paréllis

Apóstolos Paréllis (, s. 24. heinäkuuta 1985) on kyproslainen kiekonheittäjä. Paréllis on 188 senttimetriä pitkä ja painaa 95 kilogrammaa.http://www.european-athletics.org/athletes/group=p/athlete=140180-parellis-apostolos/index.html Hän pitää hallussaan Kyproksen ennätystä.

Paréllis oli mukana vuoden 2012 kesäolympialaisissa, jossa hän karsiutui ensimmäisenä finaalista.http://www.sports-reference.com/olympics/athletes/pa/apostolos-parellis-1.html  Vuoden 2013 MM-kilpailuissa Moskovassa hän jäi niin ikään karsintaan. Vuoden 2015 MM-kilpailuissa Pekingissä Paréllis sijoittui finaalin kuudenneksi tuloksella 64,55. Rio de Janeiron olympialaisissa 2016 hän oli kahdeksas tuloksella 63,72 ja Lontoon MM-kilpailuissa 2017 kymmenes heitettyään 63,17. Berliinin EM-kilpailuissa 2018 hän sijoittui kahdeksanneksi ja Dohan MM-kilpailuissa 2019 viidenneksi maansa ennätyksellä 66,32. Vuodelle 2021 siirretyissä Tokion olympialaisissa hän karsiutui loppukilpailusta. Seuraavana vuonna hän karsiutui loppukilpailusta Eugenen MM-kilpailuissa ja oli kahdeksas Münchenin EM-kilpailuissa. Hän karsiutui loppukilpailusta Budapestin MM-kilpailuissa 2023.

Paréllis saavutti vuonna 2007 alle 23-vuotiaiden EM-pronssia. Kansainyhteisön kisoista 2014 Glasgow'sta hän saavutti hopeaa heitettyään 63,22 metriä.http://g2014results.thecgf.com/athlete/athletics/1027250/a_parellis.html  Gold Coastin Kansainyhteisön kisoissa 2018 hän sai pronssia tuloksella 63,61. Hän voitti kultaa Välimeren kilpailuissa Tarragonassa 2018 tuloksella 62,98 ja Oranissa 2022 tuloksella 63,59. Hänellä on kaksi kultaa ja yksi hopea Euroopan pienten valtioiden kisoista.

 Ennätykset 

LajiTulosPaikkaPäiväKiekonheitto66,32 NRDoha30. syyskuuta 2019

 Lähteet 

Luokka:Elävät henkilöt
Luokka:Kyproslaiset kiekonheittäjät
Luokka:Vuonna 1985 syntyneet